
REPUBLIKA HRVATSKA 
Trgovački sud u Zagrebu
Zagreb, Amruševa 2/II
									  
REPUBLIKA   HRVATSKA 

  R J E Š E N J E

	Trgovački sud u Zagrebu po sucu Josipu Biliću, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom PILOTPROJEKT d.o.o., Zagreb, Ulica grada Vukovara 237, OIB: 01661141144, dana 3. srpnja 2018.

r i j e š i o   j e 

Obustavlja se skraćeni stečajni postupak nad dužnikom PILOTPROJEKT d.o.o., Zagreb, Ulica grada Vukovara 237, OIB: 01661141144. 

Obrazloženje

Financijska agencija podnijela je, na temelju odredbe čl. 444. st. 1. Stečajnog zakona (“Narodne novine” broj 71/15, dalje: SZ), zahtjev za provedbu skraćenog stečajnog postupka nad dužnikom PILOTPROJEKT d.o.o., Zagreb, Ulica grada Vukovara 237, OIB: 01661141144.

	Dužnik je podneskom od dana 22. siječnja 2016., dostavio popis imovine i obaveza dužnika iz kojega proizlazi da dužnik ima novčana potraživanja u iznosu od 1.333.450,83 kn, te da ima i bjanko zadužnice prema dužniku iz navedenog poslovnog odnosa.

	Prema odredbi čl. 431. st. 1. SZ-a ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U slučaju iz stavka 1. ovoga članka sud će po službenoj dužnosti donijeti rješenje o otvaranju i zaključenju skraćenoga stečajnog postupka. Odredbe članaka 132. i 133. te članaka 286. - 292. ovoga Zakona primijenit će se na odgovarajući način (stavak 2).

	Nadalje, odredbom čl. 433. SZ-a propisano je da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe članka 431. ovoga Zakona, sud će obustaviti skraćeni stečajni postupak i odgovarajućom primjenom općih odredbi stečajnoga postupka ovoga Zakona donijeti rješenje o pokretanju prethodnoga postupka odnosno otvaranju stečajnoga postupka.
	Prema ocjeni suda, dužnik ima imovinu dostatnu za namirenje predvidivih troškova stečajnoga postupka Slijedom navedenog, sud je na temelju odredbe čl. 433. SZ-a riješio kao u izreci.

Skreće se pozornost kako će sud, po pravomoćnosti ovog rješenja, odgovarajućom primjenom općih odredbi stečajnoga postupka propisanih Stečajnim zakonom donijeti rješenje o pokretanju prethodnoga postupka odnosno otvaranju stečajnoga postupka.
			
Zagreb, 3. srpnja 2018. godine.
               Sudac:
  Josip Bilić v.r.



Uputa o pravnom lijeku:
Protiv ovog zaključka  žalba nije dopuštena (čl. 19.stavak 7. SZ-a). 
Za točnost otpravka
ovlašteni službenik
Irena Benko

